พบแล้ว 2 ศพด.ญ. ครูให้ออกกำลังกาย หลุดมือจมน้ำโขงต่อหน้าเพื่อน
สลด ครูโรงเรียนที่เชียงของ จัดกิจกรรมให้นักเรียนออกกำลังกายสู่โควิด 2 ด.ญ.ชวนกันลงเล่นน้ำโขง ถูกกระแสน้ำที่หลากแรงพัดหลุดจากมือเพื่อนๆ ที่พยายามช่วยฉุดขึ้นฝั่ง จมหาย นรข.ดำหา 2 วัน พบศพติดในซอกหิน จากเหตุ เด็กหญิง 2 คน จมหายไปในน้ำโขงต่อหน้าเพื่อนๆ บริเวณท่าน้ำบ้านเมืองกาญจน์ ม.2 ต.ริมโขง อ.เชียงของ จ.เชียงราย เมื่อเย็นวานนี้ (5 ส.ค.) ภายหลังมนุษย์กบ นรข. เชียงราย และกู้ภัยแสงธรรมเชียงของ ดำน้ำหากว่า 4 ชั่วโมง พบศพติดอยู่ซอกหินริมน้ำ ณ จุดที่จมหายไปเวลา 13.25 น. วันที่ 6 ส.ค.ผู้สื่อข่าวรายงานว่า ท่าน้ำบ้านเมืองกาญจน์ ม.2 ต.ริมโขง อ.เชียงของ จ.เชียงราย ร.ต.อ.ยศพัทธ์ นันตา ร.ต.อ. รอง สว.สอบสวน สภ.เชียงของ กล่าวว่า หลังจากนักดำน้ำกู้ภัยแสงธรรมเชียงของ 3 คน และมนุษย์กบ นรข. 2 นาย ได้ร่วมกันดำน้ำค้นหากว่า 4 ชั่วโมง จึงพบร่างของ ด.ญ.ณภัทร พรวิลัย อายุ 12 ปีและอีกประมาณ 30 นาที จึงพบร่าง ด.ญ.อภิวัน แสงจันทร์อายุ 12 ปี โดยเด็กทั้งสองคนติดอยู่ที่โขดหิน ห่างจากจุดที่ลงเล่นน้ำประมาณ 100 กว่าเมตร และเป็นจุดที่เพื่อนๆ เห็นเด็กหญิงทั้งสองหายไป ซึ่งจากนี้จะนำส่ง รพ.สมเด็จพระยุพราชเพื่อตรวจสาเหตุการเสียชีวิต หากผู้ปกครองไม่ติดใจก็จะมอบศพให้ไปบำเพ็ญกุศลตามประเพณีต่อไปนายสมจิตร สุวรรณลักษณ์ น้าของเด็กหญิงณภัทร กล่าวว่า เด็กทั้งสองคนเป็นนักเรียนโรงเรียนบ้านเมืองกาญจน์ ซึ่งทางโรงเรียนได้ให้เด็กๆ มาวิ่งออกกำลังกาย ถ้าไม่ทำจะไม่มีสิทธิสอบ ซึ่งเด็กๆ ก็กลัว จึงต้องการให้ครูหาวิธีป้องกัน เพราะที่เด็กลงมาวิ่งที่ริมน้ำอันตราย อยากให้ห้าม และให้วิ่งในโรงเรียน ปกติถ้าเลิกเรียน เด็กๆ ต้องกลับบ้าน แต่ต้องทำตามที่โรงเรียนสั่ง ซึ่งสองสามวันที่ผ่านมาตนเองบอกลูกไม่ต้องวิ่ง และกำลังจะไปคุยกับครูที่โรงเรียนก็มาเกิดเรื่องนี้ก่อนด้านนายวายุวัฒน์ ชัยวรรณะ ผอ.ร.ร.บ้านเมืองกาญจน์ กล่าวว่า กรณีนี้ขอชี้แจง เป็นการออกกำลัง เป็นกิจกรรมเพื่อเป็นการป้องกันโควิด 19 ตนให้เด็กออกกำลังกายในที่ปลอดภัย แต่ไม่คาดฝันว่าเด็กจะลงมาเล่นน้ำ ซึ่งทางโรงเรียนให้วิ่งที่โรงเรียนเป็นหลัก แต่ก็มาเกิดเหตุแบบนี้ คงเพราะอากาศมันร้อน เด็กคงจะคิดว่าใกล้น้ำจะดี แต่เราก็ไม่สนับสนุน และประกาศเตือนว่าตอนนี้มีน้ำหลาก น้ำโขงกำลังขึ้น ทางโรงเรียนขอแสดงความเสียใจกับผู้ปกครอง และจะดูแลทุกอย่างให้ดีที่สุดด้าน นายอำพันธ์ ศรีบุญเรือง ผู้ใหญ่บ้าน บ้านห้วยเย็น กล่าวว่า เด็ก 7-8 คนมาวิ่ง และคงจะร้อนจึงลงไปเล่นน้ำ เล่นกัน 5 คน มี 2 คน ลอยตัวออกไปไกลฝั่ง เพื่อนเรียกให้เข้ามาแต่ไม่ทัน พอเพื่อนจมน้ำ เด็กๆ พยายามจะช่วยดึงกันขึ้นมา แต่ทั้งสองก็หลุดไปเมื่อวานนี้น้ำโขงเริ่มขึ้น น้ำไหลแรง มันจะดูดออก และบริเวณนั้นเป็นน้ำวน น้ำกำลังขุ่นเพราะฝนตก ซึ่งน้ำโขงตอนนี้จะขึ้นลงไม่แน่นอน นอกจากน้ำฝนก็เป็นน้ำจากเขื่อนที่แล้วแต่จะปิดจะเปิด จึงพยายามเตือนเด็กๆ อย่าลงไปเล่นน้ำเพราะอันตราย
สลด ครูโรงเรียนที่เชียงของ จัดกิจกรรมให้นักเรียนออกกำลังกายสู่โควิด 2 ด.ญ.ชวนกันลงเล่นน้ำโขง ถูกกระแสน้ำที่หลากแรงพัดหลุดจากมือเพื่อนๆ ที่พยายามช่วยฉุดขึ้นฝั่ง จมหาย นรข.ดำหา 2 วัน พบศพ
จมแม่น้ำโขง,นักเรียนจมน้ำตาย,นักเรียนจมน้ำ2ศพ,พบศพจมน้ำ,นักเรียนจมน้ำตาย เชียงราย,ข่าวทั่วไป